Jabarkan Marxisme Islam dari Sosialisme Islam dalam bahasa melayu

Marxisme Islam berusaha untuk mengaplikasikan ajaran ekonomi, politik, dan sosial Marxisme dalam kerangka Islam. Bentuk tradisional Marxisme adalah anti-agama dan menganjurkan ateisme negara, yang membuat ramai Muslim menolak Marxisme. Bagaimanapun kedekatan antara Marxis dan cita-cita Islam dalam keadilan sosial telah membuat sebahagian Muslim untuk membentuk bentuk Marxismenya yang tersendiri sejak 1940-an. Marxis Islam percaya bahawa Islam memen

uhi keperluan masyarakat dan dapat mengakomodasi atau memandu perubahan sosial yang Marxisme cuba capai. Marxis Islam juga menolak pandangan tradisional Marxis tentang materialisme dan agama.

Istilah ini telah digunakan untuk menjelaskan Ali Syariati (dalam Shariati and Marx: A Critique of an "Islamic" Critique of Marxism oleh Assef Bayat). Istilah ini juga kadang digunakan dalam berbagai diskusi mengenai Revolusi Iran 1979, termasuk parti-parti seperti Mujahidin Khalq (MEK). Terma Marxist Muslim ini juga sebenarnya tidaklah disepakati ramai, walaupun ramai juga yang dianggap sebagai Marxist Muslim seperti Mujahidin Khalq dan seperti yang ditulis oleh Dr. Nasir Hashim -mantan Pengerusi dan pengasas PSM- pada Ali Syari'ati. Beliau menganggap Ali Syari'ati sebagai tokoh Marxist Muslim.

Berkait dengan Marxisme Islam ini, selain berkaitan sosok -seperti Syari'ati- atau kumpulan -seperti Mujahidin Khalq- ia juga berkait dengan peristiwa (yang secara kebetulan berkait dengan sosok dan kumpulan tadi) iaitu Revolusi Iran. Revolusi Iran memadukan tradisi protes agama dan kepemimpinan Syi'ah dengan ideologi nasionalis dan liberal 1905-1911, dilengkapi dengan gagasan sosialis-Marxist tentang keadilan sosial dan revolusi rakyat. Kombinasi kekuatan yang istimewa ini semakin sempurna setelah idea-idea Islam dan Marxisme disebarluaskan, terutama oleh Syari'ati yang idea-ideanya sangat popular di akhir 1960-an dan kemudian, setelah kematiannya, semakin disebarluaskan.